Diari Oficial de la Generalitat Valenciana


Sumari del DOGV 9132, del 21-07-2021 (2021/7898)

RESOLUCIÓ de 13 de juliol de 2021, de la Vicepresidència Segona i Conselleria d'Habitatge i Arquitectura Bioclimàtica, relativa a l'ampliació del termini màxim per a presentar la documentació requerida o l'acceptació/rebuig de la contraoferta realitzada en el concurs per a l'adquisició d'habitatges en municipis de la Comunitat Valenciana, per a la incorporació al parc públic de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9132

Data del DOGV
:   21-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7898


Data del document
:   13-07-2021

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * contracte administratiu

RESOLUCIÓ de 13 de juliol de 2021, de la Vicepresidència Segona i Conselleria d'Habitatge i Arquitectura Bioclimàtica, relativa a l'ampliació del termini màxim per a presentar la documentació requerida o l'acceptació/rebuig de la contraoferta realitzada en el concurs per a l'adquisició d'habitatges en municipis de la Comunitat Valenciana, per a la incorporació al parc públic de la Generalitat. [2021/7898]  
Vistes les actuacions practicades en l'expedient de referència i de conformitat amb els següents  
  
Antecedents de fet  
Primer. Mitjançant la Resolució de 18 de setembre de 2020, del vicepresident segon i conseller d'Habitatge i Arquitectura Bioclimàtica, publicada en el Diari Oficial de la Generalitat Valenciana número 8914 de 28.09.2020, es va convocar un concurs per a l'adquisició d'habitatges en municipis de la Comunitat Valenciana per a la incorporació al parc públic de la Generalitat, de conformitat amb el plec de condicions aprovat per Resolució de 10 de setembre de 2020, del vicepresident segon i conseller d'Habitatge i Arquitectura Bioclimàtica per a regir el procediment de concurs esmentat.  
  
Segon. De conformitat amb la clàusula 12 del plec de condicions aprovat, relatiu a l'obertura de proposicions, informes tècnics i pericials i proposta d'adjudicació, en el termini màxim de sis mesos a comptar des de la celebració de l'acte d'obertura del sobre 2, la mesa analitzarà les propostes formulades en relació amb els habitatges oferits, atesos els criteris d'adjudicació, a l'efecte de la qual podrà sol·licitar tots els informes tècnics que considere precisos en relació amb l'objecte del concurs.  
  
Una vegada rebuts els informes tècnics pertinents, en els quals s'haurà comprovat el compliment dels requisits dels habitatges, la valoració dels criteris d'adjudicació, la taxació pericial efectuada i tots aquells aspectes necessaris per a baremar cada oferta, la mesa analitzarà les ofertes econòmiques contingudes en les proposicions presentades en relació a cadascuna dels habitatges que continguen, i podrà realitzar, si és el cas, una contraoferta al venedor seguint l'ordre de prelació l'import de la qual estarà determinat pel menor dels següents: oferta de venda, el valor de taxació aportat pel venedor o valor de taxació realitzat per l'administració, que el venedor pot acceptar o rebutjar en el termini de 5 dies naturals des de la notificació. En el cas que no accepte la contraoferta, es continuarà el procediment amb el següent licitador, segons l'ordre de prelació.  
La contraoferta s'anirà efectuant seguint l'ordre de prelació, però en funció de l'existència de crèdit suficient a cada moment per a cobrir l'import d'aquesta.  
Determinades per la mesa les ofertes més avantatjoses, s'alçarà l'acta corresponent, elevant a l'òrgan de contractació la proposta d'adjudicació que continga les persones licitadores amb les quals contractar i els habitatges seleccionats.  
La proposta d'adjudicació es publicarà en la pàgina web de la Vicepresidència Segona i Conselleria d'Habitatge i Arquitectura Bioclimàtica, i substituirà la notificació individual, conforme al que es preveu en la legislació reguladora del procediment administratiu comú. Els licitadors que hagen facilitat un número de telèfon mòbil podran ser avisats de la publicació de la proposta d'adjudicació per mitjà de missatge de text SMS.  
Tercer. De conformitat amb la clàusula 14 del plec de condicions aprovat, relatiu a requeriment de documentació als adjudicataris proposats, «Les persones licitadores al favor de les quals recaiga la proposta d'adjudicació podran ser requerides, prèviament a l'adjudicació de la present contractació, perquè, en el termini de 10 dies, aporten la documentació que l'òrgan competent considere necessari per a l'adjudicació del contracte, o que, sent preceptiu, no haguera sigut presentada en el seu moment.  
Quart. La mesa de valoració de proposicions, en la seua sessió núm. 4 va acordar:  
a) Realitzar la proposta d'adjudicació dels 22 habitatges les ofertes dels quals s'accepten i publicar aquesta proposta en la pàgina web de la Vicepresidència Segona i Conselleria d'Habitatge i Arquitectura Bioclimàtica, d'acord amb l'apartat 12 del plec, obertura de proposicions, informes tècnics i pericials i proposta d'adjudicació. I d'acord amb l'apartat 14 del plec, requeriment de documentació als adjudicataris proposats, requerir-los perquè, en el termini de 10 dies, aporten la documentació que l'òrgan competent considere necessari per a l'adjudicació del contracte, o que, sent preceptiu, no haguera sigut presentada en el seu moment i, en tot cas, l'establida en aquest apartat.  
  
b) D'acord amb l'apartat 12 del plec de condicions, obertura de proposicions, informes tècnics i pericials i proposta d'adjudicació, realitzar contraofertes als 56 habitatges l'oferta dels quals és superior al preu de taxació obtingut per l'Administració, seguint l'ordre de prelació establit en el barem, perquè, en el termini de 5 dies des de la notificació d'aquesta, accepten o rebutgen la contraoferta.  
  
En cas que no accepte la contraoferta, es considerarà que desisteix de la venda de l'habitatge sense dret a ser indemnitzat per cap concepte i es continuarà el procediment amb el següent licitador, segons l'ordre de prelació, però en funció de l'existència de crèdit suficient a cada moment per a cobrir l'import de la contraoferta realitzada.  
  
Cinqué. Pel volum de documentació a presentar, davant la dificultat d'obtenció de part d'ella en el termini establit per part dels licitadors, i davant la gran quantitat de contraofertes realitzades, s'estima que el termini establit a aquest efecte pot resultar insuficient.  
  
Fonaments de dret  
Únic. De conformitat amb el que es disposa en l'article 32 de la Llei 39/2015, d'1 d'octubre, del procediment administratiu comú de les administracions públiques, l'Administració, excepte precepte en contra, podrà concedir d'ofici o a petició dels interessats, una ampliació dels terminis establits, que no excedisca de la meitat d'aquests, si les circumstàncies ho aconsellen i amb això no es perjudiquen drets de tercer.  
L'acord d'ampliació haurà de ser notificat als interessats. Tant la petició dels interessats com la decisió sobre l'ampliació hauran de produir-se, en tot cas, abans del venciment del termini de què es tracte. En cap cas podrà ser objecte d'ampliació un termini ja vençut. Els acords sobre ampliació de terminis o sobre la seua denegació no seran susceptibles de recurs, sense perjudici del que siga procedent contra la resolució que pose fi al procediment.  
En virtut d'això, vistos els preceptes legals esmentats i els altres de general i pertinent aplicació, fent ús de les atribucions que em són conferides, resolc:  
  
Primer  
Ampliar el termini relatiu a l'acceptació o rebuig de contraoferta contingut en la clàusula 12 del plec de condicions aprovat mitjançant la Resolució de 10 de setembre de 2020, del vicepresident segon i conseller d'Habitatge i Arquitectura Bioclimàtica, per a regir el concurs per a l'adquisició d'habitatges en municipis de la Comunitat Valenciana per a la incorporació al parc públic de la Generalitat per un termini igual a la meitat del que inicialment estava establit, a comptar des de la finalització del termini inicial.  
  
Segon  
Ampliar el termini relatiu a la presentació de documentació contingut en la clàusula 14 del plec de condicions aprovat mitjançant la Resolució de 10 de setembre de 2020, del vicepresident segon i conseller d'Habitatge i Arquitectura Bioclimàtica, per a regir el concurs per a l'adquisició d'habitatges en municipis de la Comunitat Valenciana per a la incorporació al parc públic de la Generalitat per un termini igual a la meitat del que inicialment estava establit, a comptar des de la finalització del termini inicial.  
  
València, 13 de juliol de 2021.- El vicepresident segon i conseller d'Habitatge i Arquitectura Bioclimàtica: Rubén Martínez Dalmau.